Puhtaus- ja kiinteistöpalvelualan erikoisammattitutkinto - WinNova
Hakuaika 31.05.2018 - 31.03.2019
Koulutusaika 13.11.2018 - 31.12.2020
Koulutus toteutetaan monimuoto-opiskeluna joustavasti työn ohessa. Opinnot koostuvat lähiopetuksesta, ohjatusta itseopiskelusta, joka tapahtuu verkon välityksellä Moodle/Its learning oppimisalustalla sekä työssä oppimisesta omalla työpaikalla. Kaikki etätehtävät kytketään mahdollisimman läheisesti todellisiin työtehtäviisi.
Jokaiselle opiskelijalle laaditaan henkikökohtainen osaamisen kehittymisen suunnitelma (HOKS), jossa huomioidaan opiskelijan tavoitteet sekä aikaisemmin hankittu koulutus ja työkokemus. Koulutus sisältää lähiopetusta noin 10 kertaa, joka jakautuu opiskelijalle laaditun HOKS:n mukaan noin vuoden - kahden vuoden opintoajalle.
Työskenteletkö puhtaus- ja kiinteistöpalvelualan esimiestyötehtävissä? Tämä koulutus on suunniteltu sinulle, jos haluat kehittää omaa osaamistasi esimiestyötehtävissä sekä palvelujen suunnittelu- ja kehittämistehtävissä. Koulutus sopii myös puhtaus- ja kiinteistöpalvelualan yritäjille.
Koulutukseen hakeutuneet opiskelijat kutsutaan haastatelluun ja opiskelijavalinnat tehdään haastattelujen perusteella.
Puhtaus- ja kiinteistöpalvelualan erikoisammattitutkintoon valmistavan koulutuksen tavoitteena on syventää omaa ammatillista osaamistasi tai hankkia uutta ammatillista osaamista esimiestyötehtävissä.
Valmistavan koulutukseen osallistuminen ja tutkinnon suorittaminen antaa sinulle valmiudet suunnitella ja johtaa vastuualueen palvelutuotantoa sekä toimia esimiehenä kehittäen omaa ja työyhteisönsä osaamista puhtaus-, kiinteistö- tai kotityöpalvelualalla.
Puhtaus- ja kiinteistöpalvelualan erikoisammattitutkinto muodostuu kahdesta pakollisesta tutkinnon osasta ja yhdestä valinnaisesta tutkinnon osasta. Voit halutessasi suunnata ammatillista osaamistasi tutkinnon valinnaisten osien mukaisesti.
Puhtaus- ja kiinteistöpalvelualan erikoisammattitutkinto suoritetaan osoittamalla ammattitaito aidoissa työtehtävissä työpaikalla. Opiskelijalle tehdään (HOKS),jossa laaditaan henkilökohtainen tutkinnon suorittamissuunnitelma ja huomioidaan hänen aiempi osaaminen.
Oppisopimuskoulutuksena maksuton.
Oamehtoisena koulutuksena 550€.
Koulutukseen on jatkuva haku. Koulutuksen aloitukset joustavasti kuukausittain: 13.11.2018, 15.1.2019, 12.2.2019, 19.3.2019,16.4.2019.
Omaehtoiseen koulutukseen hakeudutaan WinNovan www-sivujen kautta (hakeudu koulutukeen -painike) 31.3.2019 mennessä.
Oppisopimuskoulutukseen hakeudutaan ottamalla yhteys oppisopimusvastaavaan Bianca Hintsa, p. 044 455 8284 / bianca.hintsa(@)winnova.fi